પાટણમાં બુટલેગરો બેફામ બન્યા છે. વ્યસન મુક્તિ અભિયાનના ભાગ રૂપે ગુજરાત ઠાકોર ક્ષત્રિય સેનાના કાર્યકરો બાલીસણા પાસે આવેલ માતપુર ગામે ચાલતો દારૂનો ધંધો બંધ કરાવવા ગયા હતા જ્યાં તેમના પર દારૂ વેચનારા શખ્સો દ્વારા ધારિયા તેમજ લાકડી વડે હુમલો કરવામાં આવ્યો. જે હુમલામાં ઠાકોર ક્ષત્રિય સેનાનાં કુલ ચાર કાર્યકરો ઘવાયા છે. જેમને ધારપુર હોસ્પિટલ ખાતે સારવાર માટે ખસેડવામાં આવ્યા છે.